wickkiey/tamil-wikipedia-markdown huggingface dataset:
# துன்புறுத்தல்

**துன்புறுத்தல்** என்பது ஒரு குழுவால் தனி நபர் அல்லது குழு மீது மேற்கொள்ளப்படும் ஒழுங்குபடுத்தப்பட்ட மோசமாக (கடுமையாக) நடந்து கொள்ளும் ஒரு செயற்பாடாகும். பொதுவாக சமயத் துன்புறுத்தல், இன துன்புறுத்தல், அரசியல் துன்புறுத்தல் ஆகியவை துன்புறுத்தல் வடிவங்களாகக் காணப்படுகின்றன. கடுந்துன்பம், தொல்லை கொடுத்தல், ஒதுக்குதல், சிறை வைத்தல், பயம் அல்லது வலி ஆகிய காரணிகள் துன்புறுத்தலை உருவாக்க வல்லன. ஆயினும், கடுந்துன்பங்கள் எல்லாம் துன்புறுத்தலை உருவாக்க வல்லன என்பதற்கல்ல. கடுந்துன்ப அனுபவத்திற்கு உள்ளாக்கப்பட்டவர் போதுமான கடினப்பாட்டிற்கு உட்படுவர். கடினத்தின் தொடக்க அளவு பல விவாதத்தின் மூலமாய் அமைந்திருந்தன.  

## இதனையும் பார்க்க
- பாகுபாடு


## வெளி இணைப்பு

- Language alternatives to creating and being persecutors
# படிமம்:Ratioinfo.png

## சுருக்கம்
விரல் விகிதம் என்பது விரல்களினது நீளத்தின் விகிதம் ஆகும். விரல் விகிதம் வலது கையின் சுட்டு விரல் (இரண்டாவது விரல்: 2வி) நீளத்தை மோதிரவிரலின் நீளத்தால் (நான்காவது விரல்: 4வி) வகுப்பதன் (2வி / 4வி) மூலம் கணிக்கப்படுகின்றது. சுட்டு விரலை விட நீளமான மோதிரவிரல் உடையவருக்கு இதன் பெறுமானம் ஒன்றிலும் குறைவாக இருக்கும், அதேவேளை மோதிரவிரலை விட சுட்டு விரல் நீளமாக இருப்பவருக்கு ஒன்றிலும் கூடியதாக இருக்கும். இரண்டுமே சமமாக உள்ளோருக்கு இதன் விகிதத்தின் பெறுமானம் ஒன்று ஆகும்.  
## அனுமதி
# விக்கிப்பீடியா:பங்களிப்பாளர் அறிமுகம்/செல்வராசு



இரா. செல்வராசு, ஈரோட்டைச் சேர்ந்த வேதிப்பொறிஞர். அழகப்பர் நுட்பியல் கல்லூரியிலும் அமெரிக்காவில் உள்ள லூயிவில் பல்கலைக்கழகத்திலும் வேதிப்பொறியியல் துறையில் படித்து முனைவர் பட்டம் பெற்றவர். தற்போது, அமெரிக்காவில் உள்ள ஒரு பன்னாட்டுப் பாறைநெய் நிறுவனத்தில் பணி புரிந்து வருகிறார். சூன் 2006 முதல் தமிழ் விக்கிப்பீடியாவில் கட்டுரையாக்கம், உரை திருத்தம் முதலிய பங்களிப்புகளை நல்கி வருகிறார். அறிவியல், பொறியியல் மற்றும் கணிதம் பற்றிய கட்டுரைகளிலும், குறிப்பாக வேதிப்பொறியியல், ஆற்றல் தொடர்பான கட்டுரைகளிலும் ஆர்வம் கொண்டவர். இவர் தொடங்கிய குறிப்பிடத்தக்க கட்டுரைகளில் சில: பாறைநெய் தூய்விப்பாலை, இயற்கை எரிவளி, களிப்பாறை வளிமம், பிசுக்குமை, ஒரு குழந்தைக்கு ஒரு மடிக்கணி, நேரியல் சமன்பாடுகளின் தொகுப்பு.
# பாவ் பாச்சி


**பாவ் பாஜி** அல்லது **பாவ் பாச்சி** என்பது ஒருவகையான மராத்திய சைவ உணவாகும். இவ்வகை உணவு மகாராட்டிரத்தில் மிகவும் பிரபலம். குசராத், கர்நாடகம் உள்ளிட்ட பிற மாநிலங்களிலும் இவ்வுணவு வகை கிடைக்கிறது. *பாவ்* என்பது மராத்தியில் வெதுப்பியை குறிக்கிறது. *பாச்சி* என்பது காய்கறி சாறு. பாவ் பாச்சியில், பாச்சி (உருளைக்கிழங்கால் செய்யப்பட்ட சாறு) கொத்தமல்லி இலை, நறுக்கிய வெங்காயம், எலுமிச்சை மற்றும் வெதுப்பி இருக்கும். பெரும்பாலும் வெதுப்பியில் வெண்ணெய் தடவப்பட்டிருக்கும்.  

## வரலாறு
1850-களில் மும்பை நகரில் துணி உற்பத்தி செய்யும் ஆலைகளில் வேலைபார்க்கும் ஆட்களிடம் இருந்து இவ்வுணவு வகை அறிமுகமானது.  

அவர்களுக்கு மதிய உணவு இடைவேளையின் கால அளவு குறைவாக இருந்ததால் அதிகப்படியான உணவை எடுத்துக்கொள்ள இயலாது. உணவிற்குப்பின் கடினமாக உழைக்கவும் வேண்டியிருப்பதால், உணவு விற்பனையாளர் ஒருவர் மற்ற உணவுகளில் இருந்து ஒவ்வொன்றாக எடுத்து இப்பாவ் பாஜியை உருவாக்கினார். பின்னர், இவ்வகை உணவு மாநிலத்தின் பிற பகுதிகளுக்கும் பரவியது; உணவகங்களிலும் பரிமாறப்பட்டது.  

## தயாரிக்கும் முறை

யில் பாவ் பாச்சி]]  
பாவ் பாச்சி விரைந்து தயாரிக்கக் கூடிய உணவு வகைகளில் ஒன்றாகும்.
# தமிழக ஆசிரியர் கூட்டணி

**தமிழக ஆசிரியர் கூட்டணி** இது இந்தியாவின், தமிழ்நாட்டிலுள்ள பள்ளி ஆசிரியர்களின் நலன் கருதி ஏற்படுத்தப்பட்ட தொழிற்சங்க அமைப்பாகும். இது 1983 ம் ஆண்டு துவக்கப்பட்டது. இதன் தலைமை செயல் அலுவலகம் சென்னையில் இயங்குகின்றது.  
## கூட்டணி தகவல் இதழ்

தமிழக ஆசிரியர் கூட்டணியின் நடப்பு செய்திகள், **ஆசிரியர் குரல்** (VOICE OF TEACHER) எனும் மாதம் இருமுறை இதழில் வெளியாகின்றது.
# குட்டம் பொக்குண


**குட்டம் பொக்குண** என்பது இலங்கையின் பண்டைக் காலத் தலைநகரமான அனுராதபுரத்தில் உள்ள நீராடுவதற்காக அமைக்கப்பட்ட ஒரு குளம் ஆகும். *குட்டம் பொக்குண* என்பதற்குச் சிங்கள மொழியில் "இரட்டைக் குளம்" என்று பொருள். இக்குளம் இரண்டு பகுதிகளாக அமைக்கப்பட்டிருப்பதே இப்பெயருக்குக் காரணம். இக்குளம் அக்காலத்து நீரியற் பொறியியல் துறையில் குறிப்பிடத்தக்க ஒரு சாதனை எனக் கருதப்படுகிறது. அத்துடன் இது சிங்களவர்களின் சிற்பக்கலை, கட்டிடக்கலை என்பன தொடர்பில் சிறந்த படைப்புக்களில் ஒன்றாகவும் திகழ்கிறது.  

## அளவு
இவ்விரட்டைக் குளங்களில் ஒன்று பெரியது, மற்றது சிறியது. பெரிய குளத்தின் நீளம் 132 அடியும் அகலம் 51 அடியுமாகும். சிறிய குளத்தில் நீள அகலங்கள் முறையே 91 அடியும், 51 அடியுமாகும். பெரிய குளத்தின் ஆழம் 18 அடி. சிறிய குளம் 14 அடி ஆழம் கொண்டது.  

## வெளியிணைப்புகள்
- Discover Sri lanka - குட்டம் பொக்குண தொடர்பான கூடுதல் தகவல்களும், படங்களும்
# கம்பி வடம்



throughout. An example of a heavy cable for power transmission.]]  
in Sweden, showing rapid fire spread through burning of cable jackets. Of great importance for cables used in installations.]]  
(254 mm<sup>2</sup>) single conductor power cable]]  
**கம்பி வடம் ** (*cable*) என்பது பெரும்பாலும் இரண்டு அல்லது அதற்கு மேற்பட்ட கம்பிகளைக் இணையாகவும் ஒன்றுக்கொன்று பின்னியும் ஒரே அமைப்பாக அமைந்துள்ள தொகுப்பாகும். பல அடுக்கு உறைகள் இருப்பதால் இவை சற்று தடிமனாக இருக்கும். எந்திரவியலில் இவை பொருட்களைத் தூக்கவோ இழுக்கவோ பயன்படுத்தப்படுகின்றன. காட்டாக தேர் இழுக்கும் மிகவும் தடிப்பான கயிற்றைத் தேர்வடம் என்கின்றனர். இழுவை வடத்தால் நகரும் போக்குவரத்து *இழுவை தொடர்வண்டி* (Rope Railway) எனப்படுகிறது. கம்பி வடத்தில் தொங்கியவாறு எடுத்துச் செல்லப்படும் பெட்டி *கம்பிவடப் பெட்டி* (Cable car) எனப்படுகிறது. மின் பொறியியலில் மின்கடத்திக் கம்பிகளைக் கொண்டு உருவாக்கப்பட்ட கம்பி வடங்கள் மின்சாரத்தைத் தாங்கிச் செல்கின்றன. ஒளியிழைகளை பாதுகாப்பு உறைகளிட்டு அவற்றைத் தாங்கிச் செல்லும் கம்பி வடங்கள் *ஒளியிழை வடம்* எனப்படுகின்றன.  

இக்கட்டுரையில் கட்டிடங்களிலும் தொழிலகங்களிலும் கட்டுமானத்திற்குப் பயன்படுத்தப்படும் கம்பி வடங்கள் விவரிக்கப்படுகின்றன. சில கிலோமீட்டர்களுக்கும் கூடுதலான தொலைவுகளுக்கு மின்சாரத்தை எடுத்துச் செல்ல உயர் மின்னழுத்த வடங்கள், மின் வடங்கள், உயர் மின்னழுத்த நேர் மின்னோட்ட வடங்கள் பயன்படுகின்றன.  

## வரலாறு
பல்லாயிரக்கணக்கான ஆண்டுகளாகவே சணல், பருத்தி போன்ற பல இயற்கை இழைகளை பல்லடுக்குகளில் பிணைத்து கயிறுகளும் வடங்களும் பொருட்களை இழுக்கவும் மேலேற்றவும் பயன்படுத்தி வந்துள்ளனர். பத்தொன்பதாம் நூற்றாண்டில் ஆழ் சுரங்கங்களும் பெரிய கப்பல்களும் கட்டமைக்கப்பட்ட காரணத்தால் குறைந்த விலையில் வலுவான வடங்களுக்குத் தேவை ஏற்பட்டது. எஃகுத் தொழில்நுட்பம் முன்னேறியநிலையில் உயர் இரக எஃகு கம்பி வடங்கள் தயாரிக்கப்பட்டன. இதே தொழினுட்பத்தைப் பயன்படுத்தி பத்தொன்பதாம் நூற்றாண்டின் மத்தியி்ல் ஆழ்கடல் தொலைத்தொடர்பு கம்பி வடங்கள் தயாரிக்கப்பட்டன. தொடர்ந்து மின்சாரம் மற்றும் தகவல் தொடர்பு பரிமாற்றத்திற்கு கம்பி வடங்களின் பயன்பாடு கூடுதலாயிற்று. இந்தக் காலகட்டத்தில் உருவாக்கப்பட்ட மின் வடங்களில் இரு மின் கம்பிகளுக்கிடையேயான காப்புறையாக துணி, காகிதம் மற்றும்  
இரப்பர் பயன்படுத்தப்பட்டன. தற்காலத்தில் உயரழுத்த மின் வடங்களன்றி பிறவற்றில் பெரும்பாலும் நெகிழியாலான காப்புறைகள் பயன்படுத்தப்படுகின்றன.
# அகுஸ்டோ டி லூக்கா



**அகுஸ்டோ டி லூக்கா** (*Augusto De Luca*, பிறப்பு: சூலை 1, 1955) ஓர் இத்தாலியப் புகைப்படக் கலைஞர் ஆவார்.  

சட்டத்துறையில் பட்டம் பெற்ற டி லூக்கா 1970களின் மத்தியில் துறைசார் புகைப்படக் கலைஞரானார். இவரது புகைப்படங்கள் பல இத்தாலியின் பல இடங்களில் காட்சிப்படுத்தப்பட்டுள்ளன.  

## புகைப்படப் படைப்புகள்
<></>  
<></>
# கம்பி வடம் (வழிநெறிப் பக்கம்)


**கம்பி வடம்** (*cable*) என்பது பெரும்பாலும் இரண்டு அல்லது அதற்கு மேற்பட்ட கம்பிகளை இணையாகவும் ஒன்றுக்கொன்று பின்னியும் ஒரே அமைப்பாக அமைந்துள்ள தொகுப்பாகும்.  

**கம்பி வடம்** இவற்றையும் சுருக்கமாகக் குறிப்பிடலாம்:  
- கம்பிவடப் பின்னல், தையல் வகைகளில் ஒன்றாக இழைகளை குறுக்கும் நெடுக்குமாகப் பின்னுவது
- கம்பிவடத் தொலைவு, கடலில் தொலைவுகளை அளக்கும் நாட்டிகல் மைலிற்கு தொடர்புடையது
- கம்பிவட நீர்ச்சறுக்கு, நீரில் சறுக்குபவர் கைப்பிடிகளையும் கயிற்றையும் மின்சாரத்தால் இயங்கும் கம்பிவடத்தால் இழுக்கும் நீர்ச்சறுக்கு வகை
- பௌடன் கம்பிவடம், தானுந்து போன்றவற்றில் ஓரிடத்திலிருந்து மற்றோரிடத்திற்கு விசையை அனுப்பிட உதவிடும் எந்திரவியல் கம்பிவடம்
- கம்பிக் கயிறு, ஒன்றையொன்று திருகுசுழலாகப் பிணைந்துள்ள இரும்பு அல்லது மாழை கம்பிகளாலான கயிறு
- கனமான, தடித்த கயிறு
# இணைய நெறிமுறைத் தொலைக்காட்சி


**இணைய நெறிமுறைத் தொலைக்காட்சி ** (*Internet Protocol television*, **IPTV**) அல்லது **ஐபி டிவி** வழமையான புவிப்புற, செய்மதி மற்றும் கம்பி வடத் தொலைக்காட்சி வடிவங்களில் அல்லாது இணையம் போன்ற சிப்ப மாற்றுப் பிணையம் வழியே இணைய நெறிமுறை கட்டமைப்பில் பரப்பப்படும் தொலைக்காட்சி சேவைகளாகும்.  

இணைய நெறிமுறைத் தொலைக்காட்சியை மூன்று முதன்மை வகைகளாகப் பிரிக்கலாம்:  
- நேரலைத் தொலைக்காட்சி, நடப்பு நிகழ்ச்சித் தொடர்பான இடைவினைகளுடனோ இல்லாமலோ;
- பிறிதொரு நேரத் தொலைக்காட்சி: விட்டதைப் பிடி தொலைக்காட்சி (சில நாட்களுக்கு அல்லது மணிகளுக்கு முந்திய தொலைக்காட்சி நிகழ்ச்சிகளின் மறு ஒளிபரப்பு), மீள்-பரப்பு தொலைக்காட்சி (தற்போதைய தொலைக்காட்சி நிகழ்ச்சியை முதலிலிருந்து மீள் ஒளிபரப்பு);
- கோரிய நேரத்து ஒளிதம் (VOD): தொலைக்காட்சி நிகழ்ச்சிகள் அல்லாது பிற ஒளிதங்களின் பட்டியல் மூலமாக பார்வையிடுதல்.

இணைய நெறிமுறைத் தொலைக்காட்சி இணையத் தொலைக்காட்சியிலிருந்து வேறுபட்டது; ஐரோப்பிய தொலைத்தொடர்பு சீர்தர நிறுவனம் போன்றவற்றால் வரையறுக்கப்பட்டு தொலைதொடர்பு பிணையங்களில் அதிவிரைவு அணுக்க அலைவரிசைகள் மூலம் பயனரின் வீட்டிற்கு தொலைக்காட்சி அணுக்கப் பெட்டி அல்லது பிற பயனர் இடத்து கருவிகளுக்கு பரப்பப்படுகிறது.  

இந்தியாவில் பிஎஸ்என்எல், எம்டிஎன்எல், ஏர்டெல் மற்றும் ரிலையன்சு தொலைதொடர்பு நிறுவனங்கள் நாட்டின் பெருநகரங்களில் இச்சேவையை வழங்கி வருகின்றன.  

## இணைய நெறிமுறைத் தொலைக்காட்சியின் அங்கங்கள்
- தொலைக்காட்சி தலை-முனையம்: இங்கு நேரலை தொலைக்காட்சி அலைவரிசைகள் குறியீடு/மறையீடு இடப்பட்டு இணைய நெறிமுறை பன்முகப்பரப்புகை ஓடைகளாக (multicast stream) அனுப்பப்படுகின்றன.
- கோரிய நேரத்து ஒளித தளம்: இங்கு கோரிய நேரத்து ஒளிதங்கள் சேமிக்கப்பட்டு பயனர் கோரும் நேரத்தில் இணைய நெறிமுறை ஓர்முகப் பரப்புகை ஓடையாக (unicast stream) அனுப்பப்படுகின்றன.
- இடைவினை வாயில்: பயனர் தமக்கு வழங்கப்படும் பல்வேறு ஐபி டிவி சேவைகளிலிலிருந்து வேண்டிய சேவையை பட்டியல்களிலிலிருந்து தேர்ந்தெடுத்தல்.
- பரப்புகை பிணையம்: இணைய நெறிமுறை (ஓர்முக மற்றும் பன்முக) சிப்பங்களை சிப்ப மாற்று பிணையம் ஒன்றின் மூலம் பரப்புதல்.
- வீட்டு முனையம்: பயனர் வீட்டில் தரவு இணைப்பு முடிவுறும் கருவி.
- பயனரின் தொலைக்காட்சி அணுக்கப் பெட்டி: பயனரின் வீட்டில் தொலைக்காட்சி மற்றும் கோரிய நேரத்து ஒளித அடக்கங்களை மறையீடு/குறியீடு நீக்கி தொலைக்காட்சிப் பெட்டியில் காட்டுதல்.

## சேவைப் பொதி
வீட்டுப் பயனாளர்களுக்கு ஐபி டிவி கோரிய நேரத்து ஒளிதத்துடன் பெரும்பாலும் பிற இணையச் சேவைகளான இணைய அணுக்கம் மற்றும் இணைய நெறிமுறைவழி ஒலிச் சேவைகளுடன் பொதிந்து வழங்கப்படுகின்றன. ஐபி டிவி, விஓஐபி, இணைய அணுக்கம் மூன்றும் இணைந்த வணிக வழங்கல்கள் *மும்மடி இயக்கச்* சேவை எனப்படுகிறது. இவை நகர்பேசி சேவையுடன் வழங்கப்படின் *நான்முறை இயக்கம்* எனப்படுகிறது.
# விக்கிப்பீடியா:பங்களிப்பாளர் அறிமுகம்/தமிழ்க்குரிசில்


**தமிழ்க்குரிசில்**, தஞ்சாவூரைச் சேர்ந்தவர். சென்னையில் பொறியாளராகப் பணியாற்றுகிறார். நிரலாக்கம், மொழியியல் போன்ற துறைகளில் ஆர்வம் கொண்டவர். தமிழ் விக்கிப்பீடியாவில் 2012-ஆம் ஆண்டு முதல் கணிப்பொறியியல், மக்கள், புவியியல், மொழியியல் தொடர்பான கட்டுரைகளை எழுதுகிறார். கூகுள் குரல்வழித் தேடல், டெக்னோபார்க், திருவனந்தபுரம், ஸ்வரம் (நிரலாக்க மொழி), மராத்தியர், ஏ. வி. மெய்யப்பச் செட்டியார், கன்னட இலக்கிய மன்றம், இலங்கையின் இடப்பெயர்கள், கடலியல், இந்திய தேசிய நூலகம் ஆகியன இவர் எழுதிய கட்டுரைகளில் சில. உரை திருத்தம், புதுப்பயனர் வரவேற்பு, துப்புரவு, அடைக்காப்பக மொழிபெயர்ப்பு ஆகியவற்றிலும் பங்களித்து வருகிறார்.
# திருத்தந்தை இன்னசெண்ட்

கத்தோலிக்க திருச்சபையை இதுவரை 13 திருத்தந்தையர்கள் இன்னசெண்ட் (*Innocent*) என்ற பெயரில் ஆட்சி செய்துள்ளனர்:  

1. முதலாம் இன்னசெண்ட், புனித (401–417)
1. இரண்டாம் இன்னசெண்ட் (1130–1143)
1. மூன்றாம் இன்னசெண்ட் (1198–1216)
  1. *மூன்றாம் இன்னசெண்ட் (எதிர்-திருத்தந்தை)* (1179-1180)
1. நான்காம் இன்னசெண்ட் (1243–1254)
1. ஐந்தாம் இன்னசெண்ட் (1276)
1. ஆறாம் இன்னசெண்ட் (1352–1362)
1. ஏழாம் இன்னசெண்ட் (1404–1406)
1. எட்டாம் இன்னசெண்ட் (1484–1492)
1. ஒன்பதாம் இன்னசெண்ட் (1591)
1. பத்தாம் இன்னசெண்ட் (1644–1655)
1. பதினொன்றாம் இன்னசெண்ட் (1676–1689)
1. பன்னிரண்டாம் இன்னசெண்ட் (1691–1700)
1. பதின்மூன்றாம் இன்னசெண்ட் (1721–1724)
# குலவை


**குலவை** என்பது தமிழர்கள் எழுப்பும் மங்கல ஒலி ஆகும். இது பெரும்பாலும் பெண்களால் எழுப்பப்படும். கைகளை வாயருகே வைத்த நிலையில் உதடுளைக் குவித்து வைத்து நாக்கினைக் கிடைமட்டமாக இரு புறமும் அசைப்பதன் மூலம் "உலுலுலுலுலுலு..." என்ற இழுவல் ஓசை குலவை ஒலி உண்டாக்கப்படும். நாற்று நடவு, அறுவடை போன்ற உழவு வேலைகளின் போதும் பூப்புனித நீராட்டு போன்ற இல்ல நன்னிகழ்வுகளின் போதும் இறை வழிபாட்டின் போதும் குலவை போடுதல் நடைபெறும்.  

## குலவை போடும் முறை

உதடுளைக் குவித்து வைத்து நாக்கினைக் கிடைமட்டமாக இரு புறமும் அசைக்கும் போது வாயின் மேற்பக்கமாக உள்ளங்கையை வளைத்துப்பிடித்திருப்பர். இதற்கான காரணங்கள் கீழ்க்கண்டவை ஆகும்.  

1) குலவை ஒலி இயற்கையாக வெளிவருவதைவிட வளைத்துப்பிடித்திருக்கும் கையில் மோதி எதிரொலித்து மேலும் அதிகமாக உரத்தொலிக்கும். (Eco)  

2) கையை வளைத்துப்பிடிப்பதன் மூலம் தான் குலவையிட ஆயத்தமாக (Symbol) இருப்பதாக பிறருக்கு உணர்த்துதல்.  

3) கையைவைத்து வாயை மறைப்பதன் மூலம் குலவையிடும்போது முகத்தில் ஏற்படும் அங்க அசைவுகளின் விகாரத்தை பிறர் பார்க்காமலிருக்கச் செய்தல்.  

## சங்க இலக்கியத்தில் குரவை
- <poem>"...........குறவர் மாக்கள்
::வாங்கு அமைப் பழுனியதேறல் மகிழ்ந்து  
வேங்கை முன்றில் குரவை அயரும்" </poem> (புறம் - 129)  

- <poem>"வியலறை வரிக்கும் முன்றில், குறவர்
::மனைமுதிர் மகளிரொடு குரவை தூங்கும்"</poem> (அகம் - 232)  

- <poem>"வாங்கு அமைப் பழுனிய நறவு உண்டு,
::வேங்கை முன்றில் குரவையும் கண்டே"</poem> (நற்றிணை - 276)  

- <poem>"கொடுந்தொழில் வல்வில் கொலைஇய கானவர்
::நீடுஅமை விளைந்த தேக்கள் தேறல்  
குன்றகச் சிறுகுடிக் கிளையுடன் மகிழ்ந்து  
::தொண்டகச் சிறுபறைக் குரவை அயர ..."</poem> (திருமுறுகாற்றுப்படை - 197)  

- <poem>"நறவு நாள்செய்த குறவர் தம் பெண்டிரொடு
::மான் தோல் சிறு பறை கறங்க கல்லென  
வான் தோய் மீமிசை அயரும் குரவை"</poem> (மலைபடுகடாம் - 322)  

- <poem>"முழங்குக் குரவையிரவிற் கண்டேகுக" </poem> (திருக்கோவையார்)

- <poem>
"பரதவர் மகளிர் குரவையொ டொலிப்ப  
::பரதவர் மகளிர் குரவையொடு ஒலிப்ப  
ஒருசார், விழவுநின்ற வியலாங்கண்" </poem> (மதுரைக்காஞ்சி - 97,98)  

## வெளியிணைப்பு
குலவை ஒலி - காணொளி
# லோவமகாபாய



**லோவமகாபாய** என்பது பண்டைக்கால இலங்கையின் தலைநகரமான அனுராதபுரத்தில் இருந்த ஒரு கட்டிடம் ஆகும். இது ருவன்வெலிசாய தாதுகோபுரத்துக்கும், சிறீ மகாபோதி எனப்படும் புனித அரசமரத்துக்கும் இடையில் அமைந்துள்ளது. இதன் கூரை வெண்கலத்தால் அமைக்கப்பட்டிருந்ததால் இதை பித்தளை மாளிகை, "லோகப்பிரசாதய" போன்ற பெயர்களாலும் அழைப்பதுண்டு. அக்காலத்தில் இக்கட்டிடத்தில் ஒரு உணவு மண்டபமும், ஒரு நோன்பு மண்டபமும் இருந்தன. இங்கே, பௌத்த மத குருமார், போயா நாட்களில் கூடி மத சுலோகங்களை ஓதும் "சீமமாலக்க" என்னும் மண்டபமும் இருந்தது.  

இக்கட்டிடத்தின் ஒரு பக்கம் 400 அடி (120 மீட்டர்) நீளமானது. இதில் ஒவ்வொன்றிலும் 40 தூண்கள் கொண்ட 40 தூண் வரிசைகள் இருந்தன. இதன்படி இக்கட்டிடம் மொத்தம் 1600 தூண்களைக் கொண்டிருந்தது. இதன் வடிவமைப்பு சுவர்க்கத்தில் இருந்து கொண்டுவரப்பட்டது என்றும், இதைக் கட்ட ஆறு ஆண்டுகள் சென்றன என்றும் பௌத்தர்கள் நம்புகின்றனர். சத்தாதிஸ்ஸ மன்னனின் காலத்தில் இந்தக் கட்டிடம் முற்றாக அழிந்தது. இதன் நடுப்பகுதியில் உள்ள சிறிய கட்டிடம் பிற்காலத்தது. நோன்புக் காலத்தில் மக்கள் கூடுவதற்கான மண்டபமான இது இப்போதும் அதற்காகவே பயன்பட்டு வருகிறது.
# லங்காராம



**லங்காராம** என்பது இலங்கையின் பண்டைய தலைநகரமான அனுராதபுரத்துக்கு அண்மையில் கல்கெபக்கட என்னும் இடத்தில் அமைந்துள்ள ஒரு தாதுகோபுரம் ஆகும். இது வட்டகாமினி அபய (வலகம்பா) என்னும் அரசனால் கிமு முதலாம் நூற்றாண்டில் கட்டுவிக்கப்பட்டது. இத்தாதுகோபுரத்தின் பழைய வடிவம் பற்றி எதுவும் தெரியவில்லை. தற்போதுள்ள தாதுகோபுரம் பிற்காலத்தில் பெருமளவு திருத்தத்துக்கு உள்ளான வடிவம். இதனைச் சுற்றி பழங்காலத்துத் தூண்களின் அழிபாடுகள் காணப்படுகின்றன. இவை அமைந்துள்ள விதத்தில் இருந்து, அக்காலத்தில் இத் தாதுகோபுரத்தை மூடி "வட்டதாகே" என அழைக்கப்படும் ஒரு வட்ட வடிவிலான கட்டிடம் இருந்திருக்கக் கூடும் எனத் தெரிகிறது. தாது கோபுரத்தைச் சூழவுள்ள மேடை நிலத்திலிருந்து 10 அடி (3 மீட்டர்) உயரத்தில் உள்ளது. தாதுகோபுரம் 45 அடி (14 மீட்டர்) விட்டம் கொண்டது. சூழவுள்ள மேடையின் விட்டம் 1332 அடி (406 மீட்டர்) ஆக உள்ளது.  

இதன் பழைய பெயர் *சிலசோப கந்தக்க சைத்திய* என்பது. கிமு இரண்டாம் நூற்றாண்டின் இறுதிப் பகுதியில் அனுராதபுரத்தைத் தமிழ் மன்னர்கள் ஆண்டு வந்தனர். அக்காலத்தில் வட்டகாமினி அபய *சிலசோப கந்தக்க* என்னும் இடத்தில் ஒளித்து இருந்தானாம். கிமு 103 ஆம் ஆண்டில் அவன் தமிழ் மன்னர்களிடம் இருந்து அனுராதபுரத்தைக் கைப்பற்றிய பின்னர் தான் மறைந்திருந்த இடத்தின் பெயரால் இத் தாதுகோபுரத்தைக் கட்டுவித்ததாகச் சொல்லப்படுகிறது.  

## யானைக் குளம்
இந்தத் தாதுகோபுரத்துக்கு அருகில் "எத் பொக்குண" எனச் சிங்கள மொழியில் அழைக்கப்படும் யானைக் குளம் உள்ளது. இது பழங்காலத்தில் மனிதரால் கட்டப்பட்டது. இதன் நீளம் 159 மீட்டரும் அகலம் 52.7 மீட்டரும் ஆகும். 9.5 மீட்டர் ஆழம் கொண்ட இக்குளம் 75,000 கனமீட்டர் நீரைக் கொள்ளக்கூடியது. இதற்கான நீர், பெரியகுளம் எனப்படும் குளத்தில் இருந்து நிலக்கீழ் கால்வாய்கள் மூலம் கொண்டுவரப்படுகின்றது. பல நூறு ஆண்டுகள் பழமை வாய்ந்த இக் கால்வாய்கள் இன்னும் பயன்படும் நிலையில் உள்ளன.
# வட்டதாகே



**வட்டதாகே** (*Vatadage*, ) எனப்படுவது இலங்கையின் பொலன்னறுவை நகரத்தில் காணப்படும் ஒரு வகை பௌத்த சமய வழிபாட்டுக்குரிய கட்டிடம் ஆகும். இதற்கு, *தாகே*, *தூபகர*, *சைத்தியகர* போன்ற பெயர்களும் உண்டு. இக்கட்டிட வகையில் இந்தியச் செல்வாக்கு ஓரளவுக்குக் காணப்படுகிறது எனினும், இவ்வகையை பண்டைய இலங்கைக் கட்டிடக்கலைக்கு உரிய தனித்துவமான அமைப்பு எனக் கூறலாம். புத்தரின் புனித சின்னங்களைத் தம்மகத்தே கொண்ட சிறிய தாதுகோபுரங்களைப் பாதுகாப்பதற்காக இவ் வட்டதாகேக்கள் அவற்றை மூடிக் கட்டப்பட்டன. வட்ட வடிவம் கொண்ட இக் கட்டிடங்கள் செங்கல், கல் ஆகியவற்றைக் கொண்டு கட்டப்பட்ட இவை கல் சிற்பங்களைக் கொண்டு அழகுபடுத்தப்பட்டிருந்தன. இக்கட்டிடத்துக்கு, ஒன்றுக்குள் ஒன்றாக வட்ட வடிவ வரிசைகளில் அமைந்த தூண்களால் தாங்கப்பட்ட மரத்தால் ஆன கூரை இருந்திருக்கலாம் எனக் கருதப்படுகின்றது.  

இலங்கையில் இப்போது பத்து வட்டதாகேக்கள் மட்டுமே எஞ்சியுள்ளன. பெரும்பாலான இக் கட்டிடங்களைக் கட்டியவர்கள் யார் என்பதோ, எப்போது கட்டப்பட்டது என்பதோ தெரியவில்லை. தூபாராம தாதுகோபுரத்தைச் சுற்றி அமைந்த வட்டதாகேயே மிகவும் பழைய இவ்வகைக் கட்டிடம் எனக் கருதப்படுகின்றது. எனினும், இவ்வகைக்கு மிகச் சிறந்த எடுத்துக்காட்டு பொலநறுவையில் உள்ள வட்டதாகே ஆகும். மெதிரிகிரிய, திரியாய் ஆகிய இடங்களில் அமைந்துள்ள வட்டதாகேக்களும் ஓரளவு நல்ல நிலையில் உள்ளன.  

## இதனையும் காண்க
- விகாரை
- தூபி
- தாது கோபுரம்
- அடுக்குத் தூபி
# சுதா சந்திரன்



**சுதா சந்திரன்** (பிறப்பு: செப்டம்பர் 27, 1965) ஓர் இந்திய பரதநாட்டியக் கலைஞர் மற்றும் நடிகை ஆவார்.  

இந்திய மொழி திரைப்படங்களிலும், சின்னத் திரை தொடர்களிலும் இவர் நடித்துள்ளார்.  

மும்பையிலுள்ள மித்பாய் கல்லூரியில் பி.ஏ. பட்டப்படிப்பையும், அதன் பிறகு எம்.ஏ. பொருளியல் படிப்பையும் முடித்து பட்டம் பெற்றார்.  

1981-ம் ஆண்டு புனித யாத்திரை மேற்கொண்டபோது இவர் பயணம் செய்த வாகனம் திருச்சிராப்பள்ளி அருகே விபத்துக்குள்ளானது. காயமடைந்த சுதா சந்திரனின் வலது காலின் ஒரு பகுதி அறுவை சிகிச்சையின் மூலம் நீக்கம் செய்யப்பட வேண்டியிருந்தது. இருப்பினும் அவர் நடனக் கலையை கைவிடவில்லை. விபத்தைத் தொடர்ந்து காலினை இழந்த பின், ஜெய்பூர் செயற்கைக் காலை பொருத்திய பிறகு இவர் தொடர்ந்து நடன நிகழ்ச்சிகளில் பங்கேற்று வருகிறார். ஐரோப்பா, கனடா, மத்திய கிழக்கு ஆசிய நாடுகளில் நடன நிகழ்ச்சிகளை நடத்தியுள்ளார். உலகின் பல்வேறு நகரங்களுக்கு சென்று வந்திருந்தாலும் தன்னை கவர்ந்த அமைதியான நகரம் சென்னை என்றார் சுதா சந்திரன். .  

## திரைப்படத் துறையில் சுதா சந்திரன்

1984-ம் ஆண்டு வெளி வந்த மயூரி என்ற தெலுங்குத் திரைப்படத்தில் கதாநாயகியாக நடித்துள்ளார். 1986-ம் ஆண்டு இந்த திரைப்படம் நாச்செ மயூரி என்ற பெயரில் இந்தி மொழியில் ரீ மேக் செய்யப்பட்டது. மயூரி திரைப்படத்திற்காக 1986-ம் ஆண்டு தேசிய திரைப்பட விருதுகளில் சிறப்பு ஜூரி விருதை பெற்றுள்ளார்.  

தமிழில் 1986 ஆம் ஆண்டு வெளியான சர்வம் சக்திமயம் என்ற திரைப்படத்தில் கதாநாயகியாக நடித்தார். விஷால் நடித்த சத்யம் மற்றும் ஆதிபகவன் உட்பட பல்வேறு படங்களில் நடித்துள்ளார். இது தவிர பல்வேறு சின்னத் திரை தொடர்களிலும் நடித்துள்ளார். இவர் இந்தியில் புகழ்பெற்ற நாகின் என்ற தொடரில் யாமினி என்ற கதாபாத்திரத்தில் நடித்துள்ளார்.
# சு. வேல்முருகன்

**சு. வேல்முருகன் ** (பிறப்பு: டிசம்பர் 26, 1946) என்பவர் ஒரு புதுச்சேரி எழுத்தாளர். புதுச்சேரியிலுள்ள தவளக்குப்பம் எனும் ஊரில் பிறந்தவர். தந்தை சுப்புராயக் கவுண்டர், தாய் செங்கேணி. தமிழில் கல்வியியல், மெய்யியல் முதுகலைப்பட்டங்களைப் பெற்ற இவர் பல பள்ளிகளில் ஆசிரியராகப் பணியாற்றினார். பாவலர், சொல்லாய்வுச் செல்வர், கவிமாமணி ஆகிய பட்டங்களைப் பெற்றிருக்கிறார். பல்வேறு இலக்கிய அமைப்புகளில் பல்வேறு பொறுப்புகளை வகிகித்திருக்கிறார். இவர் இதுவரை 15 நூல்களைப் படைத்துள்ளார். இவர் எழுதிய *"திருவக்கரை வரலாறு"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் நாட்டுவரலாறு, கல்வெட்டு, தொல்லியல், கடலியலும் வணிக வழிகளும், அகழாய்வு எனும் வகைப்பாட்டில் பரிசு பெற்றிருக்கிறது.  

## ஆதாரம்
# கொண்டல் சு. மகாதேவன்

**கொண்டல் சு. மகாதேவன் ** (பிறப்பு: சூலை 1, 1925 இறப்பு: சனவரி 1, 2012 ) என்பவர் ஒரு தமிழக எழுத்தாளர். தஞ்சாவூர் மாவட்டம், கொண்டல் வட்டம் திடல், எனும் ஊரில் பிறந்தவர். தமிழ் இலக்கியத்தில் முதுகலைப் பட்டம் பெற்ற இவர் அரசு கல்லூரிகளில் தமிழ்ப் பேராசிரியராகவும் முதல்வராகவும் தமிழ்வளர்ச்சித்துறை இயக்குநராகவும் பணியாற்றியவர். சாகித்யா அகாதெமியில் உறுப்பினராக இருந்தவர்.  
- உறுப்பினர், சாகித்ய அகாதெமி
# கரசூர் பத்மபாரதி


**கரசூர் பத்மபாரதி ** (பிறப்பு: சூலை 15, 1975) என்பவர் ஒரு புதுச்சேரி எழுத்தாளர் ஆவார். இவரது இயற்பெயர் கு. பத்மாவதி. தமிழில் முதுகலை, ஆய்வியல் நிறைஞர், இளங்கலைக் கல்வியியல் பட்டங்களையும், மானிடவியலில் பட்டயமும் பெற்றவர். இளமை நதியில் முதுமை ஓடங்கள், சிறகிருந்தும் ஆகிய நூல்களை வெளியிட்டவர். கவியரங்குகள், பட்டிமன்றங்களில் பங்கு பெற்றவர். இவர் எழுதிய *"நரிக்குறவர் இன வரைவியல்"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் மானிடவியல் (சமூகவியல், புவியில், நிலவியல்) எனும் வகைப்பாட்டில் பரிசு பெற்றது. தமிழ்விக்கியின் 2022 ஆம் ஆண்டிற்கான பெரியசாமி தூரன் விருது கரசூர் பத்மபாரதிக்கு வழங்கப்பட்டது.
# ப. முத்துக்குமாரசுவாமி


**ப. முத்துக்குமாரசுவாமி** (மார்ச் 11, 1936 - அக்டோபர் 29, 2020) என்பவர் ஒரு தமிழக எழுத்தாளரும், தமிழறிஞருமாவார். திருச்சிராப்பள்ளி மாவட்டம் திருப்பராய்த்துறை எனும் ஊரில் பிறந்தவர். தந்தை மு. பஞ்சநாதம், தாய் மாரியம்மாள். தருமபுரம் பல்கலைக்கழகக் கல்லூரியில் இளங்கலை (புலவர்) இடைநிலைப் பட்டம் பெற்றவர். இலக்கியவளம், திருவாசகத்தேன், மெய்ப்பாட்டியல் உள்ளிட்ட 43 நூல்களை எழுதியுள்ளார். இவர் எழுதிய *"செந்தமிழ் முருகன்"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் சமயம், ஆன்மீகம், அளவையியல் எனும் வகைப்பாட்டில் பரிசு பெற்றிருக்கிறது.
# ஜெயவதி நரசிம்மன்

**ஜெயவதி நரசிம்மன்** என்பவர் ஒரு தமிழக எழுத்தாளர். சமூக அமைப்புகளோடும், மகளிர் சங்கங்களோடும், தொண்டு நிறுவனங்களுடனும் இணைந்து பொதுப் பணியாற்றி வரும் சமூக ஆர்வலர். இவர் இரா. நரசிம்மன் என்பவருடன் சேர்ந்து எழுதிய *"பெற்றால் மட்டும் போதுமா?"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் கல்வியியல், உளவியல் எனும் வகைப்பாட்டில் பரிசு பெற்றிருக்கிறது.  

## ஆதாரம்
# இரா. நரசிம்மன்


**இரா. நரசிம்மன் ** என்பவர் ஒரு தமிழக எழுத்தாளர். நெய்வேலி பழுப்பு நிலக்கரி நிறுவனத்தில் பணியாண்மைத்துறை இயக்குநராகப் பணியாற்றி வருகிறார். மத்திய தொழிலாளர் கல்வி வாரியத்தின் சென்னை மண்டல வழிகாட்டுதல் குழுத் தலைவராக நியமிக்கப்பட்டு பணியாற்றி வருகிறார். இவர் ஜெயவதி நரசிம்மன் என்பவருடன் சேர்ந்து எழுதிய *"பெற்றால் மட்டும் போதுமா?"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் கல்வியியல், உளவியல் எனும் வகைப்பாட்டில் பரிசு பெற்றிருக்கிறது.  

## ஆதாரம்
# சி. மா. இரவிச்சந்திரன்


**சி. மா. இரவிச்சந்திரன்** (பிறப்பு: செப்டம்பர் 13, 1954) என்பவர் ஒரு தமிழக எழுத்தாளர். சென்னைப் பல்கலைக்கழகத்தில் தமிழில் முதுகலை, முனைவர் பட்டங்களைப் பெற்றவர். பாரதியார் பல்கலைக்கழகத்தில் தமிழ்த்துறையில் 1987- இல் விரிவுரயாளராகத் தொடங்கி 2006- இல் துறைத்தலைவராகப் பொறுப்பேற்று 2013- இல் பணி ஓய்வுப் பெற்றார்.இவர் தமிழ்த் துறைக்கு கொங்கு நாட்டுப்புற வழக்காறுகள் - அளவாய்வு (Multifaceted Folklore Survey of Kongu Nadu) என்னும் பல்கலைக்கழக மானியக் குழுவின் சிறப்பு நிலை ஆய்வுத்திட்டத்தை ( SAP-D.R.S.-1) ரூ.22.50 இலட்சம் 2007- ஆம் ஆண்டு பெற்றுத் தந்தவர். நாட்டுப்புறவியல் துறையில் தனி முத்திரைப் பதித்தவர். மேற்கு ஜெர்மனியில் நிகழ்ந்த பன்னாட்டு நாட்டுப்புறவியல் கருத்தரங்கில் பங்கேற்றவர். பல்வேறு ஆய்வுக் கட்டுரைகளை வழங்கியவர். மாநாடுகளிலும், கருத்தரங்குகளிலும் புத்தாக்கப் பயிற்சிகளிலும் பங்கேற்று அவற்றின் ஒருங்கிணைப்பாளராகவும் பங்களிப்பு செய்துள்ளார். இவர் எழுதிய *"தமிழரின் பெருமரபும் சிறுமரபும்"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் நாட்டுப்புறவியல் எனும் வகைப்பாட்டில் பரிசு பெற்றிருக்கிறது.  

## ஆதாரம்
# ச. ஈஸ்வரன்

**ச. ஈஸ்வரன்** என்பவர் ஒரு தமிழக எழுத்தாளர். திருச்சிராப்பள்ளி தேசியக் கல்லூரியில் தமிழ்த் துறை பேருரையாளர். முனைவர் பட்டம் பெற்றுள்ள இவர், சுற்றுலாவியல், இலக்கியச் சிந்தனைகள், ஆய்வும் திறனாய்வும் என்ற மூன்று நூல்களை எழுதியுள்ளார். இவர் முனைவர் இரா. சபாபதி என்பவருடன் சேர்ந்து எழுதிய *"இதழியல்"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் இதழியல், தகவல் தொடர்பு எனும் வகைப்பாட்டில் பரிசு பெற்றிருக்கிறது.  

## குறிப்புகளும் மேற்கோள்களும்
# இரா. சபாபதி


**இரா. சபாபதி** (பிறப்பு: மார்ச் 19, 1958) என்பவர் ஒரு தமிழக எழுத்தாளர். திருச்சிராப்பள்ளி தேசியக் கல்லூரியில் தமிழ்த் துறை முதுநிலை விரிவுரையாளராகப் பணியாற்றி வருகிறார். இவர் தமிழ் இதழ்களில் விளம்பர உத்திகள் எனும் நூலினை எழுதியுள்ளார். இவர் முனைவர் ச. ஈஸ்வரன் என்பவருடன் சேர்ந்து எழுதிய *"இதழியல்"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் இதழியல், தகவல் தொடர்புஎனும் வகைப்பாட்டில் பரிசு பெற்றிருக்கிறது.
# திருவாதிரைக்களி



**திருவாதிரைக்களி** (மலையாளத்தில் திருவாதிரக்களி) அல்லது **கைகொட்டிக்களி** என்பது கேரளப் பெண்களால் ஆடப்படும் ஒரு வகை நடனம். திருவாதிரைத் திருநாளின் இரவில் ஆடப்பட்டு வந்ததால் இது திருவாதிரைக்களி எனப்பெயர் பெற்றது. எனினும் தற்காலங்களில் சமயச்சடங்காக அன்றியும் இந்நடனம் ஆடப்படுகிறது.  

பெண்கள் சிறுகுழுவினராய்ச் சேர்ந்து நிலவிளக்கைச் சுற்றிக் கை கொட்டிப் பாடுவர். நடனத்தின் நாயகி பாட்டை எடுத்துத் தொடுக்க மற்றவர்கள் முடிப்பர். பாடல் பெரும்பாலும் பார்வதி சிவபெருமானை நோக்கித் தவமிருந்ததைப் பற்றி இருக்கும். நளன்வரலாறு, தட்சன் யாகம், இராவணன் வருகை, துரியோதன வதம் குறித்த பாடல்களும் இடம் பெறும்.
# கர்ணன் (எழுத்தாளர்)


**கர்ணன்** ( 1938 - சூலை 20, 2020) என்பவர் ஒரு தமிழக எழுத்தாளர் ஆவார். இவர் சிறுகதைத் தொகுதிகள், புதினங்கள், கட்டுரைகள், பயணக்கட்டுரைகள் மற்றும் வாழ்க்கை வரலாற்று நூல்களை எழுதியுள்ளார். மதுரையில் வசித்து வந்த இவர் எழுதிய *"அவர்கள் எங்கே போனார்கள்?"* எனும் நூல் தமிழ்நாடு அரசின், தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் பிற சிறப்பு வெளியீடுகள் எனும் வகைப்பாட்டில் பரிசு பெற்றிருக்கிறது.  

## வாழ்க்கைக் குறிப்பு
கர்ணன் 1938 ஆம் ஆண்டு மதுரை மாவட்டத்திலுள்ள செல்லூர் என்னும் ஊரைப் பிறப்பிடமாகக் கொண்டவர். கர்ணன் பரஞ்சோதி, செல்லம்மாள் தம்பதியினரின் புதல்வர். இவர், தொழில் ரீதியாக தையற்கலைஞ‌ர் ஆவார். கர்ணன் இளம்பிள்ளை வாதத்தால் பாதிக்கப்பட்டுக் கால் ஊனமானவர்.  

## படைப்புகள்
- கனவுப் பறவை (சிறுகதைத் தொகுப்பு)
- கல்மனம் (சிறுகதைத் தொகுப்பு)
- மோகமுக்தி
- புலரும் முன் அழகிடும் பொழுது(சிறுகதைத் தொகுப்பு)
- ஆத்ம நிவேதனம்
- மறுபடியும் விடியும்
- முகமற்ற ம‌னிதர்கள்
- நெருப்பில் விழுந்த நிலவுப் பூ
- பொழுது புலர்ந்தது: சிறுகதைத் தொகுதி
- கி. வா. ஜ. முதல் வண்ணதாசன் வரை : 20 தமிழ்ப் படைப்பாளிகள்
- அவர்கள் எங்கே போனார்கள் - சுதந்திரப்போராட்ட வரலாறு
- வசந்த கால வைகறை (சிறுகதைத் தொகுப்பு)
- விடிவை நோக்கி - சுதந்திரப்போராட்ட வரலாறு
- ரத்தம் தோய்ந்த அந்த நாட்கள் - சுதந்திரப் போராட்ட வரலாறு
- உள்ளங்கள் (நாவல்)
- காந்தத் துாண்டிலில் சிக்கிய கனவு மீன் (நாவல்)
- பட்டமரத்தில் வடிந்த பால் (சிறுகதைத் தொகுப்பு)
- இந்த மண்ணின் உருவம் (சிறுகதைத் தொகுப்பு)
- மயங்காத மனசுகள் (குறுநாவல்கள்)
- இசைக்க மறந்த பாடல் (சிறுகதைத் தொகுப்பு)
- பாலைவனத்தைக் கடக்கும் பசுக்கள் (நாவல்)
- ஊமை இரவு (நாவல்)
- சரித்திரம் உருவாக்கிய சந்திப்பு - தேசத்தலைவர்கள் பற்றிய நுால்
- திவ்யதாரிணி (குறுநாவல்கள்)
- அகம் பொதிந்தவர்கள் (எழுத்தாளர்கள் பற்றிய நுால்)
- பொய் நின்ற ஞானம் (சிறுகதைத்தொகுப்பு)
- இன்று இவர்கள் - அரசியல் தலவைர்கள் பற்றிய நுால்
- நினைவின் திரைக்குள்ளே - கவிதைத் தொகுப்பு
- வாழ்விக்கும் மனிதர்கள் (சான்றொர்கள் பற்றிய நுால்)
- மௌனத்தின் நிழல் (சுதந்திரப் போராட்டம் பற்றிய நாவல்)
- வாழ்ந்ததின் மிச்சம் (சிறுகதைத் தொகுப்பு)
- நகரும் பொழுதுகள் (நாவல்)
- வெளிச்சத்தின் பிம்பங்கள் - எழுத்தாளர்கள் பற்றிய நுால்)

## மறைவு
கர்ணன் 2020 சூலை 20 அன்று மதுரையில் காலமானார். இவரது மனைவி ரஞ்சிதம் 2012 இல் காலமானார். போலியோவால் பாதிக்கப்பட்டுக் கால் ஊனமான கர்ணன் மதுரை அருகே செல்லூரில் ஒரு வாடகை வீட்டில் வசித்துவந்தார். தமிழக அரசு இவருக்கு மாதம் மூவாயிரன் ரூபாய் உதவித்தொகை வழங்கி வந்தது. அவருடன் அவரது இரண்டு வாய்பேச முடியாத சகோதரிகள் வசித்தார்கள்.
# க. பொ. இளம்வழுதி

**க. பொ. இளம்வழுதி** (ஜனவரி 6, 1936 - மார்ச் 5, 2013) என்பவர் ஒரு புதுச்சேரி எழுத்தாளர். புதுச்சேரியிலுள்ள கலிதீர்த்தாள் குப்பம் எனும் ஊரில் பிறந்தவர். இவரது இயற்பெயர் பாலசுப்பிரமணியன். தந்தை வெ. பொன்னுச்சாமி, தாய் தனபாக்கியம். வட்டார வளர்ச்சி அலுவலராகப் பணியாற்றி ஓய்வு பெற்றார். சிவப்பு நிலா, குறுநூறு, சிவப்புச் சிந்தனைகள் உள்ளிட்ட 11 கவிதை நூல்களையும், உரைநடை நூல்களையும் வெளியிட்டவர். இவர் எழுதிய *"விளையாட்டுகள் அன்றும் இன்றும்"* எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டிற்கான சிறந்த நூல்களில் விளையாட்டு எனும் வகைப்பாட்டில் பரிசு பெற்றிருக்கிறது.  

## இலக்கியப் படைப்புக்கள்
1. சிவப்பு நிலா (தமிழக அரசின் பரிசு பெற்றது) காவியம்
1. நந்திவர்மன் காதலி
1. வேர்கள் (புதுவை அரசின் பரிசு பெற்றது) கவிதை-நிகழ்வுகள்
1. ஆண்டவன் அறுபது
1. நிறங்கள்
1. குறுநூறு கவிதைத் தொகுப்பு
1. சிவப்புச் சிந்தனைகள் (தமிழக அரசின் பரிசு)
1. வண்ணத்தமிழ்
1. சில்லுகள்
1. வாக்கு மூலம்
1. வெடித்து முளைத்த விதைகள்
1. தளிர்
1. வெண்பூக்கள் (திருப்பூர்த் தமிழ்ச் சங்கப் பரிசு)
1. நாளங்கள் (கரூர் இலக்கிய அறக்கட்டளைப் பரிசு)
1. வெற்றியின் அறிமுகம் (நேரு) உரைநடை-வரலாறு
1. இலக்கை நோக்கி (மண்டேலா)
1. வைகரைப் புள் (கவிஞர் வாணிதாசன்)
1. கார்ககில் கதை (கார்க்கில் போர்)
1. போராட்டப் பூமி (வியட்நாம்-ஹோசிமின்)
1. நம்முடன் நல்லவர் (நல்லகண்ணு)
1. ஆரங்கள் (உடல் நலன்) உரைநடை
1. இலக்கிய அறிமுகம் (இலக்கியம்)
1. தமிழைத்தேடி (மொ.ழி)
1. விளையாட்டுக்கள்-அன்றும் இன்றும் (தமிழக அரசின் பரிசு பெற்றது)
1. மரபும் திரிபும் (இலக்கிய ஆய்வு)

## ஆதாரம்
# புவிப்புறத் தொலைக்காட்சி

**புவிப்புறத் தொலைக்காட்சி ** (*Terrestrial television*) என்ற வகை தொலைக்காட்சிப் பரப்புகை வானொலி ஒலிபரப்பை ஒத்து காற்றுவெளியில் மின்காந்த அலைகள் மூலம் அனுப்பப்பட்டு தொலைக்காட்சி அலைவாங்கி ஒன்றின் மூலம் பெறப்படும் தொலைக்காட்சி நிகழ்ச்சிகளாகும். இது செய்மதியையோ கம்பிவடத்தையோ ஊடகமாகப் பயன்படுத்துவதில்லை. வீட்டில் உள்ளத் தொலைக்காட்சிப் பெட்டியில் உள்ள இசைவித்த மின்காந்த அலைவெண் வாங்கி கொண்டு விரும்பும் அலைவரிசையைப் பெறலாம். ஐரோப்பாவில் இது புவிப்புறத் தொலைக்காட்சி என அறியப்பட்டாலும் ஐக்கிய அமெரிக்காவில் இதனை **ஒளிபரப்புத் தொலைக்காட்சி** (*broadcast television*) என்றும் சில நேரங்களில் **வளியாற்றுத் தொலைக்காட்சி** (*over-the-air television*, OTA) என்றும் குறிப்பிடப்படுகிறது.  

புவிப்புறத் தொலைகாட்சியே முதன்முதலாக ஓர் ஊடகம் வழியாக தொலைக்காட்சி நிகழ்ச்சிகள் ஒளிபரப்பப்பட்ட தொழினுட்பமாகும். 1927ஆம் ஆண்டு ஏப்ரல் 27 அன்று வாசிங்டன், டி. சி.யிலிருந்து முதல் தொலைதூரத் தொலைக்காட்சி ஒளிபரப்பப்பட்டது. பிபிசி 1929ஆம் ஆண்டு பொதுமக்களுக்கான ஒளிபரப்பை துவங்கியது; வழமையான நிகழ்ச்சிகளை 1930 முதல் ஒளிபரப்பத் தொடங்கியது. 1950களில் கம்பிவடத் தொலைக்காட்சிகள் வரும்வரை இவ்வகை ஒளிபரப்பே கோலோச்சி வந்தது.  

## இந்தியாவில்
இந்தியாவில் 1959ஆம் ஆண்டில் செப்டம்பர் மாதம் 15ஆம் நாள் தில்லியில் சோதனையோட்டமாக சிறு பரப்பானைக் கொண்டு தற்காலிக ஒளிப்பதிவு தளத்திலிருந்து ஒளிபரப்பப்பட்டது. வழமையான நிகழ்ச்சிகள் 1965ஆம் ஆண்டிலிருந்து அனைத்திந்திய வானொலியின் அங்கமாக செயல்படத் தொடங்கின. இச்சேவை மும்பைக்கும் அமிர்தசரசிற்கும் 1972ஆம் ஆண்டில் விரிவுபடுத்தப்பட்டது. 1975 வரை ஏழு இந்திய நகரங்களில் மட்டுமே தொலைக்காட்சி சேவைகள் இருந்தன; தொலைக்காட்சி சேவைகளை வழங்கும் ஒரே நிறுவனமாக தூர்தர்சன் இருந்தது. 1976ஆம் ஆண்டில் அனைத்திந்திய வானொலியிலிருந்து தூர்தர்சன் தனியாக செயல்படத் தொடங்கியது. தேசிய சேவைகள் 1982ஆம் ஆண்டிலிருந்து அனைத்து நிலையங்களிலிருந்தும் ஒளிபரப்பப்பட்டன. அதே ஆண்டு வண்ணத் தொலைக்காட்சி இந்தியாவிற்கு அறிமுகமானது.  

இந்தியாவின் பரந்த நிலப்பரப்பை கருத்தில்கொண்டு இன்சாட் செயற்கைக்கோள்களின் மூலம் ஓர் தொலைதொடர்பு பிணையம் தொலைக்காட்சி புவிப்புற பரப்பான்களுக்காக அமைக்கப்பட்டது. இந்தப் புவிப்புறப் பரப்பான்களுக்கான குறிப்பலைகள் மைய நிலையத்திலிருந்து இந்த செயற்கைக்கோள்கள் மூலம் அனுப்பப்பட்டன; இவற்றை புவிப்புற பரப்பான்கள் புவிப்புறத் தொலைக்காட்சி அலைவரிசைகளில் ஒளிபரப்பின. தற்போது இவ்வாறு பிணைக்கப்பட்ட 1400 புவிப்புற பரப்பான்கள் மூலம் இந்திய மக்கள்தொகையின் 90% நபர்கள் தூர்தர்சன் நிகழ்ச்சிகளைக் கண்டு களிக்கின்றனர்.
# தொலைக்காட்சி அலைவாங்கி


**தொலைக்காட்சி அலைவாங்கி ** (*TV aerial* அல்லது *TV Antenna*) காற்றில் பரப்பப்படும் புவிப்புறத் தொலைக்காட்சி குறிப்பலைகளை பெறுவதற்கான சிறப்பு அலைவாங்கிகளாகும். இவை அதி உயர் அதிர்வெண் பட்டையில் 41 முதல் 250&nbsp;மெகாஹெர்ட்சு வரையும் மீ உயர் அதிர்வெண் பட்டையில் 470 to 960&nbsp;மெகாஹெர்ட்சு வரையுமுள்ள அதிர்வெண்களில் ஒளிபரப்பப்படும் தொலைக்காட்சி அலைவரிசைகளை உள்வாங்கக் கூடியவை. இவை இரண்டு வகையாக தயாரிக்கப்படுகின்றன:  
:"உட்புற" அலைவாங்கிகள் - தொலைக்காட்சிப் பெட்டியின் மேலோ அல்லது அடுத்தோ வைக்கப்படுகின்றன.  
: "வெளிப்புற" அலைவாங்கிகள் - வீட்டின் கூரை மீதோ தனிக் கம்பத்தின் மீதோ வைக்கப்படுகின்றன.  
மிகவும் பரவலாக பயன்படுத்தப்படும் அலைவாங்கிகள்: இருமுனைவ அலைவாங்கியும் ("முயல் காதுகள்") சுருள் அலைவாங்கிகளுமாகும். பெரிய அலைவாங்கிகளில் யாகி அலைவாங்கியும் மடக்கை அமைப்பிட அலைவாங்கியுமாகும்.  

## சான்றுகோள்கள்
# திருக்குறள் உரைப்பாடல் நூல்கள்

திருக்குறள் நூலுக்கு உரைநடையில் பலர் உரை எழுதியுள்ளனர். எழுதியும் வருகின்றனர். இதற்கு எழுதப்பட்டுள்ள பழமையான உரைகளும் உண்டு. 20 ஆம் நூற்றாண்டில் சிலர் திருக்குறளுக்குப் பாடல் வடிவிலேயே உரை எழுதியுள்ளனர்.  

## திருக்குறட் குமரேச வெண்பா
இந்த நூலின் ஆசிரியர் ஜெகவீரபாண்டியன். இந்த நூலில் ஒவ்வொரு திருக்குறளுக்கும் ஒவ்வொரு வெண்பா உள்ளது. ஒவ்வொரு வெண்பாவும் முருகப்பெருமானைக் 'குமரேசா' என விளித்துச் சொல்வதாக அமைந்துள்ளது. இந்த விளி, வெண்பாவின் இரண்டாம் அடியில், தனிச்சொல்லுக்கு முன் அமைந்து வருகிறது. பின்னிரண்டு அடிகளில் திருக்குறள் அப்படியே இணைக்கப்பட்டுள்ளது. முதல் இரண்டு அடிகளில் அந்தந்த திருக்குறளின் கருத்தை விளக்கும் ஒரு கதை அல்லது வரலாற்று நிகழ்வு சுட்டப்பட்டுள்ளது.  

எடுத்துக்காட்டு (பாடல்)  
:கண்டணங்கோ கார்முகிலோ கன்னியோ என்றுமால்  
:கொண்டுநின்றாய் என்னே குமரேசா - கொண்ட  
:அணங்குகொல் ஆய்மயில் கொல்லோ கனங்குழை  
:மாதர்கொல் மாலும்என் நெஞ்சு.  
அடுத்து, திருக்குறளில் உள்ள ஒவ்வொரு சொல்லுக்கும் தனித்தனியே உரை சொல்லப்படுகிறது. இந்த உரைக்கு முன்னோரின் நூல்களிலிருந்து சொல்லாட்சிகள் மேற்கோள்களாகத் தரப்பட்டுள்ளன. எடுத்துக்காட்டு:  

குழை = காதணி  
- குழையணி காதில் குளிர்மதி முகம் (பெருங்கதை)
- அருமணிக் குழை ஓர் காதில் கதிர்விடு திருவில் வீச (சிந்தாமணி)
- செம்பொன் செய் சுருளும் தெய்வக் குழைகளும் சேர்ந்து மின்ன (இராமாயணம்)
கனம் என்னும் அடைமொழி அதன் பெருமை தோன்ற நின்றது.  
- காண்பாம் கனங்குழைப் பண்பு (கலித்தொகை)
குழையை உணர்த்தாமல் குழையை உடையவளை உணர்த்தினமையின் ஆகுபெயர்.  

கணங்குழை என்பதும் பாடம்.  
- கணம் = திரட்சி, கூட்டம்
- அணங்கு = தெய்வப்பெண்
இப்படிப் பிற சொற்களுக்கும் விளக்கவுரை தந்த பின்னர் திருக்கோவையார், தஞ்சைவாணன் கோவை ஆகிய நூல்களில் இந்தத் திருக்குறளின் கருத்துப்பட வரும் பாடல்கள் உரைமேற்கோள் பாடல்களாகத் தரப்பட்டுள்ளன. பின்னர் கதை என்னும் தலைப்பின் கீழ் முருகன் வள்ளியைக் கண்டு மயங்கி நின்ற நிகழ்வு கந்தபுராணம் நூல் மேற்கோள் பாடல்களுடன் விளக்கப்பட்டுள்ளன. இப்படி இந்த உரை திருக்குறளிலும், பிற இலக்கியங்களிலும் ஆழங்கால் பட்டிருக்கும் ஆசாரியரின் புலமைத்திறத்தை விளக்குவதாக உள்ளது.  

## பிற
- தினகர வெண்பா - 16 ஆம் நூற்றாண்டு
- திருக்குறள் பாவுரை - 2006

## கருவிநூல்
- ஜெகவீரபாண்டியன், திருக்குறட் குமரேச வெண்பா. காமத்துப்பால் (மூலமும் உரையும்), 1938
# மீ உயர் அதிர்வெண்

| **மீ உயர் அதிர்வெண்** (UHF) |  |
| --- | --- |
| அதிர்வெண் (சுற்றுகள்/செக்): 300&nbsp;MHz இலிருந்து 3000&nbsp;MHz வரை

அலைநீளம்: 1 மீட்டர் இல் இருந்து 10 செ.மீ வரை | } |
**மீ உயர் அதிர்வெண் அலைகள் ** (*Ultra-high frequency*, **UHF**) என்பது பன்னாட்டுத் தொலைதொடர்பு ஒன்றியத்தால் வரையறுக்கப்பட்ட வானலை அதிர்வெண் கற்றைகளில் 300 மெகா ஏர்ட்சு முதல் 3 கிகா ஏர்ட்சு (3000 மெகா ஏர்ட்சு) வரையுள்ள அதிர்வெண் கற்றையைக் குறிப்பதாகும். இவற்றின் அலை நீளம் ஒன்று முதல் பத்து டெசிமீட்டர் வரை (10 செமீ முதல் ஒரு மீட்டர்) இருப்பதால் இந்த அலைக்கற்றை **டெசிமீட்டர் கற்றை** அல்லது **டெசிமீட்டர் அலை** எனவும் குறிப்பிடப்படுகின்றன. இதற்கு மேல் அதிர்வெண் உள்ள அலைகள் மைக்ரோவேவ் அலைக்கற்றையில் அமைகின்றன. மீ உயர் அதிர்வெண் அலைகள் காட்சிக் கோட்டில் பயணிக்கின்றன; குறுக்கிலுள்ள மலைகள், பெரிய கட்டிடங்கள் ஆகியவற்றால் தடுக்கப்படுகின்றன. இருப்பினும் கட்டிடங்களின் சுவர்களை கடந்து உட்புறத்திலும் பெறக்கூடியவையாக உள்ளன. இந்த அலைக்கற்றை தொலைக்காட்சி பரப்புகை, கொடியிலாத் தொலைபேசிகள், வாக்கி-டாக்கிகள், செய்மதித் தொலைதொடர்பு மற்றும் பல்வேறு செயல்பாடுகளில் பயன்படுத்தப்படுகின்றன.
# செ. கணேசலிங்கன்


**செ. கணேசலிங்கன்** (*Se. Ganesalingan*, மார்ச்சு 9, 1928 – திசம்பர் 4, 2021) ஈழத்தில் மார்க்சியப் பார்வையுடன் எழுத ஆரம்பித்தோரில் தரமான நாவல்களை தந்தவர். நாவல், சிறுகதை ஆகிய ஆக்க இலக்கியத் துறைகளில் மட்டுமல்லாது சமயம், சமூகவியல், அரசறிவியல், பெண்ணியம், கலை, திறனாய்வு போன்ற பல்வேறு துறைகளிலும் பெருமளவு எழுதி நூல்களை வெளியிட்டுள்ளார். குமரன் பதிப்பகத்தை ஆரம்பித்து அதன் மூலம் பெருமளவு தரமான நூல்களைப் பதிப்பித்துள்ளார். 1971இல் குமரன் என்ற மாத இதழை ஆரம்பித்து பொதுவுடமைக் கருத்துக்களுக்கான களமாக அதனை சில ஆண்டுகள் வெளியிட்டுள்ளார்.  

## எழுத்துலகில்
*நீண்ட பயணம்* செ. கணேசலிங்கன் எழுதிய முதல் புதினமாகும். இது ஈழத்துப் புதினங்களில் சிறப்பான இடத்தைப் பெறுகிறது. இதன் முதற் பதிப்பு 1965 ஆம் ஆண்டில் வெளியிடப்பட்டுள்ளது. இவர் இரண்டாவதாக எழுதிய புதினம் *சடங்கு* மூன்றாவதாக எழுதிய புதினம் *செவ்வானம்* (1967). இம்மூன்று புதினங்களும் ஒரே குழுவைச் சேர்ந்த ஒரே பிராந்தியத்தை, யாழ்ப்பாணத்தைக் கதைக் களமாகக் கொண்ட புதினங்கள் என்றும் நிலமானிய அமைப்பில் இருந்து முதலாளித்துவ அமைப்புக்கு மாறும் சமுதாயத்தைச் சித்தரிக்கின்ற புதினங்களாக உள்ளன என்றும் பேராசிரியர் க. கைலாசபதி குறிப்பிடுகிறார்.  

செ. கணேசலிங்கன் "குமரன்" இதழில் எழுதிய *குமரனுக்கு எழுதிய கடிதங்கள்* பலரினதும் வரவேற்பைப் பெற்றது. இது நூலாகவும் வெளிவந்தது.  

## இவருடைய ஆக்கங்கள்
### நாவல்கள்

- நீ ஒரு பெண்
- வன்முறை வடுக்கள்
- ஒரு மண்ணின் கதை
- மரணத்தின் நிழலில்
- இரண்டாவது சாதி
- ஒரு பெண்ணின் கதை
- விலங்கில்லா அடிமைகள்
- சூரியன் கிழக்கில் உதிப்பதில்லை
- பொய்மையின் நிழலில்
- அயலவர்கள்
- புதிய சந்தையில்
- அந்நிய மனிதர்கள்
- வதையின் கதை
- மண்ணும் மக்களும்
- போர்க்கோலம்
- நீண்ட பயணம்
- சடங்கு
- செவ்வானம்
- செல்வி
- நான்கு சுவர்களுக்குள்
- போட்டி சந்தையில்
- இலட்சிக் கனவுகள்
- குடும்பசிறையில்
- அடைப்புகள்
- கவர்ச்சிக் கலையின் மறுபக்கம்
- ஓர் அரசியலின் கதை
- ஈனத்தொழில் (நாவல், குமரன் வெளியீடு, 1997)
- திரும்பி பார்க்கிறேன்
- நகரமும் சொர்க்கமும்
- கைலாசபதி நினைவுகள்
- தரையும் தாரகையும்
- தாய் வீடு
- கூட்டுக்கு வெளியே
- சிறையும் குடிசையும்
- கோடையும் பனியும்
- தேன் பறிப்போர்
- இருட்றையில் -உலகம்
- இருமுகம்
- அபலையின் கடிதம்
- கிழக்கும் மேற்கும்
- இரு நண்பர்கள்

### சிறுகதைகள்

- செ. கணேசலிங்கனின் சிறுகதைகள்
- நல்லவன்
- ஒரே இனம்
- சங்கமம் (1962)

### சிறுவர் இலக்கியம்

- சிந்தனைக் கதைகள்
- உலகை மேம்படுத்திய சிந்தனையாளர்கள்
- உலகச் சமயங்கள்
- உலக அதிசயங்கள்

### ஏனையவை

- அறிவுக் கடிதங்கள்
- குந்தவிக்குக் கடிதங்கள்
- மான்விழிக்குக் கடிதங்கள்
- கௌடாலியரின் (சாணக்கியன்) அர்த்த சாத்திரமும் வள்ளுவரின் திருக்குறளும்
- மக்கியாவலியும் வள்ளுவரும்
- பகவத்கீதையும் திருக்குறளும்
- உலக அதிசயங்கள்
- கலையும் சமுதாயமும்
- மு.வ. நினைவுகள்
- உலகை மேம்படுத்திய சிந்தனையாளர்கள்
- நவீனத்துவமும் தமிழகமும்
- கலையும் சமுதாயமும்
- உலகச் சமயங்கள்
- பெண்ணடிமை தீர
- பெண்ணியப் பார்வையில் திருக்குறள்
- சிக்மன் பிராயடின் கனவுகளின் விளக்கம்
- திருவள்ளுவரும் சிக்மன் பிராய்டும்
- பல் சுவைக் கட்டுரைகள்
- சில பயணக் குறிப்புகள்

## விருதுகள்
- ‘நீண்டபயணம்’ நாவல் சிறந்த நாவலுக்கான இலங்கை அரசின் சாகித்திய மண்டலப் பரிசைப் பெற்றது.
# நாலம்பலம்

**நாலம்பலம்** என்பது கேரள மாநிலத்தில் உள்ள நான்கு கோயில்களைக் குறிக்கும் சொல். இராமர், பரதன், இலட்சுமணன் மற்றும் சத்துருக்கனன் ஆகிய நான்கு சகோதரர்களுக்கும் கேரளத்தில் தனித் தனிக் கோயில்கள் உள்ளன. இந்தக் கோயில்கள் ஒட்டு மொத்தமாக நாலம்பலம் (நான்கு+அம்பலம், அம்பலம்=கோயில்) என்று அழைக்கப்படுகின்றன.  

## நாலம்பல யாத்திரை

புனித யாத்திரையாக இந்த நான்கு கோயில்களுக்கும் செல்வது நாலம்பல யாத்திரை என்றழைக்கப்படுகிறது.  

திருப்பிரையாரில் உள்ள இராமர் கோயிலில் தொடங்கி பாயம்மல் என்ற இடத்தில் உள்ள சத்துருக்கனன் கோயிலில் ஒரே நாளில் முடிவடையும் வகையில் இந்த யாத்திரை மேற்கொள்ளப்படுகிறது. மலையாள நாட்காட்டியின் படி கர்க்கிடக மாதம் இந்த நான்கு இராம சகோதர கோயில்களுக்கும் செல்வது வெகுச் சிறப்பானது என நம்பப்படுகிறது.  

இராமர் கோயில் திருப்பிரையாரிலும், பரதன் கோயில் இரிஞ்சாலக்குடாவிலும், இலட்சுமணன் கோயில் எர்ணாகுளம் மாவட்டத்தில் உள்ள மூழிகுளத்திலும், சத்துருக்கனன் கோயில் பாயம்மல் என்ற இடத்திலும் அமைந்துள்ளன.  

திருப்பிரையார் குருவாயூரில் இருந்து 25 கி.மீ. தொலைவிலும், இரிஞ்சாலக்குடா திருச்சூரில் இருந்து 22 கி.மீ. தொலைவிலும், மூழிகுளம் திருச்சூரில் இருந்து 50 கி.மீ. தொலைவிலும் பாயம்மல் என்ற இடம் இரிஞ்சாலக்குடாவில் இருந்து 8 கி.மீ. தொலைவிலும் அமைந்துள்ளது.  

மூழிகுளத்தில் உள்ள சத்துருக்கனன் கோயில், நாலாயாயிரத் திவ்வியப் பிரபந்தத்தில் இடம் பெற்ற திருத்தலங்களில் ஒன்றாகும்.
# குருணாகல் தேர்தல் மாவட்டம்


**குருணாகல் தேர்தல் மாவட்டம்** (*Kurunegala electoral district*) எனப்படுவது இலங்கையின் 1978 அரசியலமைப்பின் படி அமைக்கப்பட்ட 22 தேர்தல் மாவட்டங்களில் ஒன்றாகும். இலங்கை நாடாளுமன்றம், மாகாணசபைகள் போன்றவற்றுக்கு உறுப்பினர்களைத் தெரிவு செய்வதற்காக உருவாக்கப்பட்ட ஒரு புவியியல் அலகு. இத்தேர்தல் மாவட்டம் வடமேல் மாகாணத்தின் குருணாகல் நிருவாக மாவட்டத்தை மட்டும் உள்ளடக்கிய அலகாகும். 225 இருக்கைகள் கொண்ட இலங்கை நாடாளுமன்றத்திற்கு இத்தேர்தல் மாவட்டத்தில் இருந்து 15 உறுப்பினர்கள் தெரிவு செய்யப்படுகின்றனர். இம்மாவட்டத்தில் 2010 ஆம் ஆண்டில் 1,183,649 பேர் வாக்களிக்கத் தகுதி பெற்றனர்.  

## தேர்தல் தொகுதிகள்
குருணாகல் தேர்தல் மாவட்டத்தில் அமைந்துள்ள தேர்தல் தொகுதிகள் பின்வருமாறு:  
1. பிங்கிரிய தேர்தல் தொகுதி
1. தம்பதெனியா தேர்தல் தொகுதி
1. தொடங்கசுலந்தை தேர்தல் தொகுதி
1. கல்கமுவை தேர்தல் தொகுதி
1. இரியாலை தேர்தல் தொகுதி
1. கட்டுகம்பொலை தேர்தல் தொகுதி
1. குளியாப்பிட்டி தேர்தல் தொகுதி
1. குருணாகல் தேர்தல் தொகுதி
1. மாவத்தகமை தேர்தல் தொகுதி
1. நிக்கவரெட்டி தேர்தல் தொகுதி
1. பண்டுவஸ்நுவர தேர்தல் தொகுதி
1. பொல்காவலை தேர்தல் தொகுதி
1. வாரியப்பொலை தேர்தல் தொகுதி
1. யாப்பஹுவை தேர்தல் தொகுதி
# சிக்கபள்ளாபூர் மாவட்டம்



**சிக்கபல்லப்பூர் மாவட்டம்** கர்நாடக மாநிலத்தில் உள்ள மாவட்டமாகும். இது கோலார் மாவட்டத்தில் இருந்து பிரித்து உருவாக்கப்பட்டது. இதன் தலைமையகம் சிக்கபள்ளாப்பூர் நகரம் ஆகும். புகழ்பெற்ற பழங்காலத்துக் கோயில்கள் பல இம்மாவட்டத்தில் உள்ள நந்தி மலையில் அமைந்துள்ளன.  
## மாவட்ட நிர்வாகம்
4244 சதுர கிலோ மீட்டர் பரப்பளவு கொண்ட இம்மாவட்டம் 6 வருவாய் வட்டங்களும், 157 கிராம ஊராட்சிகளும், 6 நகராட்சிகளும், 1515 கிராமங்களும் கொண்டது.  
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, இம்மாவட்டத்தின் மக்கள் தொகை 1,255,104 ஆகும். அதில் 636,437 ஆண்கள் மற்றும்618,667 பெண்கள் உள்ளனர்.பாலின விகிதம் 1000 ஆண்களுக்கு 972 பெண்கள் வீதம் உள்ளனர். சராசரி எழுத்தறிவு 69.76% ஆகும். இம்மாவட்ட மக்களில் இந்து சமயத்தினர் 87.65 % , இசுலாமியர் 11.78 % , கிறித்தவர்கள் 0.37 % மற்றும் பிறர் 0.21% ஆக உள்ளனர்.  
## படக் காட்சியகம்

## போக்குவரத்து
# திருமலை கிருஷ்ணமாச்சாரி



**திருமலை கிருஷ்ணமாச்சாரி** (*Tirumalai Krishnamacharya*, நவம்பர் 18, 1888 - பிப்ரவரி 28, 1989) இந்தியாவில் யோகா குருவாக இருந்தார். ஆயுள்வேதத்தில் பண்டிதராகவும் இருந்தார். 20ம் நூற்றாண்டின் தலை சிறந்த யோகா குருவாக திகழ்ந்தவர். இவருடைய *ஹத யோகா* மிகவும் அறியப்படுகிற ஒன்றாகும்.
# முன்னிலை சோசலிசக் கட்சி


**முன்னிலை சோசலிசக் கட்சி** (*Frontline Socialist Party*) என்பது இலங்கையின் ஒரு இடதுசாரி அரசியல்கட்சி ஆகும். இக்கட்சி மக்கள் விடுதலை முன்னணியில் இருந்து கருத்து வேறுபாடுகளால் பிரிந்து சென்றவர்களால் 2012 ஏப்ரல் 9 ஆம் நாள் தொடங்கப்பட்டது. இக்கட்சியின் நிறுவனர்களில் ஒருவர் பிரேம்குமார் குணரத்தினம். இவர் தற்போது நாடுகடத்தப்பட்ட நிலையில் ஆத்திரேலியாவில் புகலிடம் பெற்றுள்ளார்.  

முன்னிலை சோசலிசக் கட்சியின் உருவாக்கியுள்ள சம உரிமை இயக்கம் பற்றிய விளக்கக் கூட்டங்கள் பிரேம்குமார் குணரத்தினம் தலைமையில் ஐரோப்பாவெங்கும் நடைபெற்று வருகிறது. சம உரிமை இயக்கம் என்கின்ற ஒரு முன்னணி அமைப்பினூடாக, இலங்கையில் இன ஒடுக்குமுறைக்கும், இனவாதத்திற்கும் எதிராக போராடுவது, இனங்களுக்கிடையில் ஓர் ஐக்கியத்தை உருவாக்குவதுடன், சமத்துவமின்மையை உருவாக்கிய சமூக அமைப்பு முறையை தூக்கி எறிந்து புதிய சமூக அமைப்பு முறையை உருவாக்குவதன் மூலம் ஒடுக்கப்படும் தேசிய இனங்களின் உரிமைகளை வென்றெடுப்பது என்னும் செயல் திட்டத்தினை முன்னிலை சோசலிச கட்சி முன்வைத்துள்ளது.  

சம உரிமைக்கான இயக்கத்தின் இரு உறுப்பினர்கள் லலித்குமார் வீரராஜ், குகன் முருகானந்தன் ஆகியோர் 2009 ஆம் ஆண்டு டிசம்பர் 9 இல் யாழ்ப்பாணத்தில் வைத்துக் காணாமல் போனார்கள். இவர்கள் பற்றிய தகவல்கள் எதுவும் இதுவரை அறியப்படவில்லை. இவர்கள் இலங்கையில் காணாமல் போனதற்கு எதிராக முன்னிலை சோசலிசக் கட்சியினர் போராட்டங்கள் பல நடத்தி வருகிறார்கள்.
# கனடாவில் உள்ள தமிழ்ப் பள்ளிகளின் பட்டியல்

**கனடாவில் உள்ள தமிழ்ப் பள்ளிகளின் பட்டியல்** இங்கு தரப்பட்டுள்ளது.  

## ஒன்ராறியோ மாகாணம்
கனடாவின் ஒன்ராறியோ மாகாணத்தில் மொத்தம் 57 பள்ளிகளில் ரொறன்ரோ பெரும்பாகம் பகுதியில் தமிழ் மொழி கற்றுக்கொடுக்கப்படுகின்றது.  

1. பெல்மேரி ஜூனியர் பப்ளிக் ஸ்கூல் (ஸ்கார்பரோ)
1. புரூக்மில் போல்வார்டு ஜூனியர் பப்ளிக் ஸ்கூல் (ஸ்கார்பரோ)
1. புரூக்வியூ மிடில் ஸ்கூல் (நார்த் யார்க் பகுதி)
1. கலிகோ பப்ளிக் ஸ்கூல் (நார்த் யார்க்)
1. சிடார் டிரைவ் ஜூனியர் பப்ளிக் ஸ்கூல் (ஸ்கார்பரோ)
1. சர்ச்சில் ஹைட்ஸ் பப்ளிக் ஸ்கூல் (ஸ்கார்பரோ)
1. கார்னெல் ஜூனியர் பப்ளிக் ஸ்கூல் (ஸ்கார்பரோ)
1. கார்வெட் ஜூனியர் பப்ளிக் ஸ்கூல் (ஸ்கார்பரோ)
1. டேஸ்டார்ம் பப்ளிக் ஸ்கூல் (நார்த் யார்க் பகுதி)
1. டெர்ரிடவுன் பப்ளிக் ஸ்கூல் (நார்த் யார்க் பகுதி)
1. டிக்சன் குரோவ் ஜூனியர் பப்ளிக் ஸ்கூல் (எடோபிகோக்)
1. டாக்டர் மரியான் ஹில்லியர்டு பப்ளிக் ஸ்கூல் (ஸ்கார்பரோ)
1. டிரிஃப்டுவுட் பப்ளிக் ஸ்கூல் (நார்த் யார்க்)
1. எல்ம்பாங்க் ஜூனியர் மிடில் அகாடமி (எடோபிகோக்)
1. கேட்வே பப்ளிக் ஸ்கூல் (நார்த் யார்க்)
1. ஜார்ஜ் வெப்ஸ்டர் எலிமெண்டரி ஸ்கூல் (யார்க்)
1. கிளாமோர்கன் ஜூனியர் பப்ளிக் ஸ்கூல் (ஸ்கார்பரோ)
1. கிரேஸ்பீல்டு பப்ளிக் ஸ்கூல் (நார்த் யார்க்)
1. கிளென் ராவின் ஜூனியர் பப்ளிக் ஸ்கூல் (ஸ்கார்பரோ)
1. கிரெனோபல் பப்ளிக் ஸ்கூல் (நார்த் யார்க்)
1. எச்.ஜே. அலக்சாந்தர் கம்யூனிட்டி ஸ்கூல்
1. ஹென்றி கெல்சி சீனியர் பப்ளிக் ஸ்கூல் (ஸ்கார்பரோ)
1. ஹெரிடேஜ் பார்க் பப்ளிக் ஸ்கூல் (ஸ்கார்பரோ)
1. ஹம்பர்வுட் டவுன்ஸ் ஜூனியர் மிடில் அகாடமி (எடோபிகோக்)
1. ஜான் டி பார்கர் ஜூனியர் ஸ்கூல் (எடோபிகோக்)
1. ஜோசப் பிராண்ட் பப்ளிக் ஸ்கூல் (ஸ்கார்பரோ)
1. கிங்ஸ்வியூ வில்லேஜ் ஜூனியர் ஸ்கூல் (எடோபிகோக்)
1. லேம்பர்ட்டன் பப்ளிக் ஸ்கூல் (நார்த் யார்க்)
1. லார்டு டஃபரின் ஜூனியர், சீனியர் பப்ளிக் ஸ்கூல்
1. லார்டு ராபர்ட்ஸ் ஜூனியர் பப்ளிக் ஸ்கூல் (ஸ்கார்பரோ)
1. மெக்லின் பப்ளிக் ஸ்கூல் (ஸ்கார்பரோ)
1. மேரி ஷாட் பப்ளிக் ஸ்கூல் (ஸ்கார்பரோ)
1. மேசன் ரோடு ஜூனியர் பப்ளிக் ஸ்கூல் (ஸ்கார்பரோ)
1. மிலிட்டரி டிரையல் பப்ளிக் ஸ்கூல் (ஸ்கார்பரோ)
1. மோரிஷ் பப்ளிக் ஸ்கூல் (ஸ்கார்பரோ)
1. நார்த் கிப்ளிங் ஜூனியர் மிடில் ஸ்கூல் (எடோபிகோக்0
1. ஓ’கானர் பப்ளிக் ஸ்கூல் (நார்த் யார்க்)
1. ஓக்ரிட்ஜ் ஜூனியர் பப்ளிக் ஸ்கூல் (ஸ்கார்பரோ)
1. பார்க்டேல் ஜூனியர், சீனியர் பப்ளிக் ஸ்கூல் (டொரண்டோ)
1. பாலின் ஜூனியர் பப்ளிக் ஸ்கூல் (டொரொண்டா)
1. பெர்சி வில்லியம்ஸ் ஜூனியர் பப்ளிக் ஸ்கூல் (ஸ்கார்பரோ)
1. குயின் விக்டோரியா பப்ளிக் ஸ்கூல் (டொரொண்டோ)
1. ரோஸ் அவெனியூ ஜூனியர் பப்ளிக் ஸ்கூல் (டொரொண்டோ)
1. ஷெப்பர்டு பப்ளிக் ஸ்கூல் (நார்த் யார்க்)
1. சில்வர் ஸ்ப்ரிங்க்ஸ் பப்ளிக் ஸ்கூல் (ஸ்கார்பரோ)
1. சில்வர்தார்ன் கம்யூனிட்டி ஸ்கூல் (யார்க்)
1. ஸ்புரூஸ்கோர்ட் பப்ளிக் ஸ்கூல் (டொரோண்டோ)
1. டம் ஓ’ஷாண்டர் ஜூனியர் பப்ளிக் ஸ்கூல் (ஸ்கார்பரோ)
1. டெர்ராவியூ-வில்லோபீல்டு பப்ளிக் ஸ்கூல் (ஸ்கார்பரோ)
1. தாமஸ் எல் வெல்ஸ் பப்ளிக் ஸ்கூல் (ஸ்கார்பரோ)
1. டிம்பர்பாங்க் ஜூனியர் பப்ளிக் ஸ்கூல் (ஸ்கார்பரோ)
1. டாப்கிளிப் பப்ளிக் ஸ்கூல் (நார்த் யார்க்)
1. விக்டோரியா வில்லேஜ் பப்ளிக் ஸ்கூல் (நார்த் யார்க்)
1. விராடன்பர்க் ஜூனியர் பப்ளிக் ஸ்கூல் (ஸ்கார்பரோ)
1. வில்லோ பார்க் ஜூனியர் பப்ளிக் ஸ்கூல் (ஸ்கார்பரோ)
1. வோபர்ன் ஜூனியர் பப்ளிக் ஸ்கூல் (ஸ்கார்பரோ)
1. வுட்பைன் ஜூனியர் ஹைஸ்கூல் (நார்த் யார்க்)
1. யார்க்வுட்ஸ் பப்ளிக் ஸ்கூல் (நார்த் யார்க்)

## பிரித்தானிய கொலம்பியா மாகாணம்
- வான்கூவர் தமிழ்ப் பள்ளி
# சீனர் - தமிழர் தொடர்புகள்

சீனருக்கும் தமிழருக்கும் இடையிலான தொடர்புகள் இக்கட்டுரையில் குறிப்பிடப்படுகின்றன. சீனரும் தமிழரும் சிங்கப்பூரிலும் மலேசியாவிலும் அதிகளவிலான தொடர்புகளைக் கொண்டுள்ளனர். சீனமும் தமிழும் சிங்கப்பூர் அரசின் ஏற்பு பெற்ற ஆட்சி மொழிகளாகும். சிங்கப்பூரில் தமிழர் சீன மொழியைப் படிப்பதும் சீனர் தமிழ் மொழியைப் படிப்பதும் இன நல்லிணக்கத்திற்கு சான்றாகும். மலேசியாவில் மலாயர்களுக்கு அடுத்த பெரும் சமூகங்களாக சீனரும் தமிழரும் வாழ்கின்றனர், மலேசியாவில் சீனம், தமிழ் ஆகிய இரு மொழிகளும் அரசுப் பாடத்திட்டத்திலும் சேர்க்கப்பட்டிருக்கின்றன.  

## சிந்தியர்

சீனருக்கும் இந்தியருக்கும் பிறக்கும் குழந்தைகள் சிந்தியர் எனப்படுவர். சிந்தியர்களில் பெரும்பான்மையினரது தாய்மொழிகள் சீனமும் தமிழுமாக உள்ளது. இது இரு சமூகத்தினரின் புரிந்துணர்வைக் காட்டும்.  

## சீனத் தமிழியல்

சீனருக்கும் தமிழருக்கும் உள்ள தொடர்புகளையும் அவர்களின் மொழி, பண்பாட்டுவழி ஆய்வுகளை மேற்கொள்வது சீனத் தமிழியல் எனப்படும். அதிகளவிலான சீன, தமிழ் மொழிகளுக்கிடையிலான மொழிபெயர்ப்புகள் சிங்கப்பூரிலும் மலேசியாவிலும் நடைபெறுகின்றன. தமிழக அரசு திருக்குறளை சீன மொழியில் மொழிபெயர்க்கும் பணியில் ஈடுபட்டுள்ளது.  

## பண்பாட்டுப் பரிமாற்றம்

பண்டைக் காலந்தொட்டே தமிழர்கள் கடல்கடந்து வாணிகம் செய்துள்ளனர். மலேசியாவின் தமிழ்க் கோயில்களில் சீனர்கள் நேர்த்திக்கடன் செலுத்தி வழிபடுவதும், தமிழர் பணி மேன்மைக்காக சீன மொழியைப் படிப்பதும் காணக்கூடிய ஒன்று.  

இலங்கையில் காலி என்னும் நகரத்தில் கண்டெடுக்கப்பட்ட கல்வெட்டு மூன்று மொழிகளில் எழுதப்பட்டுள்ளது. அவை: தமிழ் மொழி, பாரசீக மொழி, சீன மொழி. இக்கல்வெட்டின் காலம் கி.பி.1409. இதிலிருந்து பல நூற்றாண்டுகளுக்கு முன்னரே தமிழகத்திற்கும் சீனாவிற்கும் இடையே தொடர்பு இருந்ததை அறியலாம்.  

## சீனாவின் தமிழ் வானொலி ஒலிபரப்பு

சீனா உலக நாடுகளுடன் தொடர்புகளை மேம்படுத்திக் கொள்ள, பிற நாட்டு மொழிகளில் உள்ளூர் செய்திகளை வழங்குகிறது. இந்திய, இலங்கை மக்களுக்காக தமிழிலும், மற்ற சில இந்திய மொழிகளிலும் செய்திகளை ஒலிபரப்புகின்றனர். சீனாவின் தமிழ் வானொலி ஒலிபரப்பு நிலையம் ஒரு வருடத்திற்கு ஐந்து லட்சம் வாசகர் கடிதங்களை தமிழர்களிடம் இருந்து பெற்று, 60 சர்வதேச வானொலி ஒலிபரப்பு நிலையங்களை விட முன்னிலையில் உள்ளது. இதில் பணிபுரிந்த சீனப்பெண், தமிழில் புத்தகம் எழுதியுள்ளார்.
# வார்ப்புரு:முதல் தொகுப்பு

**பங்களிக்கத் தொடங்கியிருப்பதற்கு நன்றி**  

<div>  
**வணக்கம்**, ****!  

தமிழ் விக்கிப்பீடியாவில் பங்களிக்கத் தொடங்கியிருப்பதற்கு என் நன்றியையும் மகிழ்ச்சியையும் தெரிவித்துக் கொள்கிறேன்.  

இதன் மூலம் மாணவர்கள், ஆசிரியர்கள், பொறியாளர்கள், மருத்துவர்கள் என்று பலரும் உள்ள தமிழ் விக்கிப்பீடியர் சமூகத்தில் ஒருவராக இணைந்துள்ளீர்கள். நீங்கள் தொடர்ந்து தமிழ் விக்கிப்பீடியாவில் பங்களிப்பதன் மூலம் தமிழ் விக்கிப்பீடியாவைப் பயன்படுத்தும் பள்ளிச் சிறுவர்கள் உள்ளிட்ட பலருக்கும் உதவியாக இருப்பீர்கள். பின்வரும் வழிகளில் பங்களிப்புகளைத் தொடரலாம்:  

- ஒரு புதிய கட்டுரையைத் தொடங்கலாம்
- ஏற்கனவே உள்ள கட்டுரைகளில் பிழை திருத்தலாம்
- விக்கிமீடியா காமன்சு தளத்தில் கட்டுரைகளுக்குப் பொருத்தமான படிமங்களைப் பதிவேற்றலாம்

ஏதேனும் ஐயம் என்றால் என் பேச்சுப் பக்கத்தில் கேளுங்கள். அல்லது, tamil.wikipedia @ gmail.com என்ற முகவரிக்கு மின்மடல் அனுப்புங்கள். உங்களுக்கு உடனே உதவக் காத்திருக்கிறோம். நன்றி.  
</div>  
<noinclude>  

</noinclude>